ПРОТОКОЛ № 15
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  28 април 2014 г.

Днес, 28 април  2014 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			     ПРЕДСЕДАТЕЛ:    НЕЗАБРАВКА СТОЕВА
			              ЧЛЕНОВЕ:    ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВА: Галина Карагьозова.

Няма представители на Инспектората към ВСС.
При обсъждането на т.9 от дневния ред присъства г-н Георги Милков – председател на Центъра на НПО в Разград.

І. Взаимодействие с Инспектората към Висшия съдебен съвет:

1. ОТНОСНО: Акт на ИВСС за резултатите от извършена планова проверка на Административен съд гр. Силистра № ПП-01-11/2014 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение Акта на Инспектората към Висшия съдебен съвет за резултатите от извършена планова проверка на Административен съд гр. Силистра № ПП-01-11/2014 г.
1.2. Административният ръководител на Административен съд гр. Силистра да уведоми комисията за изпълнението на препоръките, дадени с Акт на ИВСС № ПП-01-11/2014 г. за резултатите от извършена планова проверка в съда.
1.3. Копие от акта да се приложи към кадровото досие на ………….. 

2. ОТНОСНО: Възражения от ……… по констатациите в акт на ИВСС за резултатите от извършена планова проверка в Районен съд гр. Ловеч № ПП-01-96/2013 г. и становище на главния инспектор на ИВСС по тях.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
Приема за сведение възраженията от ………… по констатациите в акт на ИВСС за резултатите от извършена планова проверка в Районен съд гр. Ловеч № ПП-01-96/2013 г. и становището на главния инспектор на ИВСС по тях.

3. ОТНОСНО: Информация от районния прокурор на Районна прокуратура гр. Горна Оряховица за изпълнение на препоръките, дадени с акт на ИВСС за резултатите от извършена планова проверка в РП Горна Оряховица № ПП-01-130/2013 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от районния прокурор на Районна прокуратура гр. Горна Оряховица за изпълнение на препоръките, дадени с акт на ИВСС за резултатите от извършена планова проверка в РП Горна Оряховица № ПП-01-130/2013 г.

ІІ. По Закона за предотвратяване и установяване на конфликт на интереси:

4. ОТНОСНО:  Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА декларациите по чл. 12 от ЗПУКИ по приложения списък.
4.2. КОНСТАТИРА неизпълнение на разпоредбата на чл. 13, ал. 1 от ЗПУКИ относно срока за подаване на декларациите по чл. 12, т. 1 от ЗПУКИ по т. 4, 7 и 8 от ЗПУКИ.
4.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларацията по т. 20 от приложения списък.
4.4. Неподадените в срок декларации да се докладват на първото заседание на комисията през м. май 2014 г.
4.5.  Относно декларацията по т. 23 от приложения списък:
4.5.1. Възлага на Иванка Котева – експертен сътрудник на комисията, да изготви проект на отговор до подателя на декларацията за това, че КПУКИВИВСС няма правомощия да тълкува ЗПУКИ и да изразява становище по конкретни казуси по прилагането му. Съгласно разпоредбите на ЗПУКИ и Правилника за организация на дейността на ВСС и неговата администрация комисията осъществява контрол за изпълнение на задълженията на магистратите по чл. 12 – 16 от ЗПУКИ, приема и обработва подадените декларации по чл. 12 от ЗПУКИ като ги отразява в регистър и ги обявява на интернет страницата на ВСС.
4.5.2. Да се изискат данни от Комисията по предотвратяване и установяване на конфликт на интереси за съставените от тях актове за установяване на административни нарушения, издадените наказателни постановления и наложените наказания на магистрати във връзка с изпращаната им от КПУКИВИВСС информация за неподадените в срок декларации пред ВСС.

5. ОТНОСНО:  Искане вх. № 96-00-173/23.04.2014 г. от Комисия за предотвратяване и установяване на конфликт на интереси за предоставяне на доказателства във връзка с подаден от КПУКИВИВСС сигнал на основание чл. 18а от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се предоставят на Комисия за предотвратяване и установяване на конфликт на интереси исканите доказателства, налични във ВСС.

6. ОТНОСНО:  Жалба вх. № 94-00-359/22.04.2014 г. от ………… срещу ………..

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. Жалбата с вх. № 94-00-359/22.04.2014 г. от ……….. срещу ……… да се изпрати на КПУКИ, по компетентност, във връзка с искането за извършване на проверка относно наличието на конфликт на интереси.
6.2. Жалбата с вх. № 94-00-359/22.04.2014 г. от ……….. срещу ………… да се изпрати на Комисия „Професионална етика и превенция на корупцията” на ВСС, по компетентност, във връзка с изнесените данни за неетично поведение от страна на магистрата.
6.3. Да се уведоми подателя на жалбата ………. за взетите от комисията решения. 

ІІІ. Разни. 

7. ОТНОСНО:  Годишен отчетен доклад за дейността на Националното бюро за правна помощ за 2013 г. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение годишния отчетен доклад за дейността на Националното бюро за правна помощ за 2013 г. 

8. ОТНОСНО:  Информация относно участие в електронната анкета за дейността на ВСС за 2013 г. на интернет страницата на ВСС. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията относно участие в електронната анкета за дейността на ВСС за 2013 г. на интернет страницата на ВСС. 

9. ОТНОСНО:  Разглеждане на годишната програма за дейността на КПУКИВИВСС през 2014 г., с участието на Сдружение „Център на НПО в Разград”, представлявано от г-н Георги Милков.
На проведената среща се обсъди предложение с вх. № 97-00-147/22.04.2014 г. от Георги Милков – председател на Сдружение „Център на НПО в Разград” относно Годишната програма за дейността на Висшия съдебен съвет за 2014г. 
След проведените разисквания по направените предложения,

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение предложение с вх. № 97-00-147/22.04.2014г. от Георги Милков – председател на Сдружение „Център на НПО в Разград” относно Годишната програма за дейността на Висшия съдебен съвет за 2014 г. 

НАСРОЧВА СЛЕДВАЩОТО ЗАСЕДАНИЕ НА КОМИСИЯТА НА 12.05.2014 Г. ОТ 13.00 ЧАСА.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /п/

НЕЗАБРАВКА СТОЕВА

Експертен сътрудник  на комисията:

И. Котева /п/
 
Д. Янкова /п/

Р.  Димитрова /п/

Изготвил протокола:

М.Китова /п/